ུབ་སྐོར་ལ། སྤྱིར་ཚོགས་བདག་རིགས་ལྔ་སྟོན་པའི་རྒྱུད་རིན་པོ་ཆེའི་གཏེར་མཛོད་དཱི་པཾ་ཀཱ་ར་དང་ནག་ཚོས་བསྒྱུར་བ། ཚོགས་བདག་དཀར་པོ་ཆགས་པའི་རྡོ་རྗེ་ཞལ་གསུམ་ཕྱག་དྲུག་པ་ཡབ་ཡུམ་གྱི་སྒྲུབ་ཐབས་སློབ་དཔོན་ཨིནྡྲ་བྷུ་ཏིས་མཛད་པ་དཱི་པཾ་ཀ་ར་དང་རྒྱ་བརྩོན་འགྲུས་སེང་གེས་འགྱུར། དེའི་ལག་ལེན་སྒྲུབ་ཐབས། བསྟོད་པ་ཇོ་བོས་མཛད་པ། རྟེན་གྱི་རབ་གནས། གནད་དབབ་རྒྱ་བརྩོན་སེང་གེའི་གདམས་པ། གནད་ལ་བོར་བ་བཟླས་པའི་ཞལ་གདམས། སྦྱིན་སྲེག་དང་བསད་པའི་ལས་སྦྱོར། སྤོགས་ཆོག་ལྷ་ཆེན་ཆགས་པ་རྡོ་རྗེའི་རྗེས་གནང་ལོ་རྒྱུས་དང་བཅས་པའོ། །ཚོགས་བདག་དཀར་པོ་གླང་གདོང་ཕྱག་བཞི་པའི་སྒྲུབ་ཐབས། ཚོགས་བདག་དཀར་པོ་ཤྭ་བའི་གདོང་ཅན་གྱི་སྒྲུབ་ཐབས། ཚོགས་བདག་སྤྲེའུའི་གདོང་ཅན་ཕྱག་བཞི་པའི་སྒྲུབ་ཐབས་ཨ་མོ་གྷ་བཛྲ་མཛད་པ། ཚོགས་བདག་གསང་སྒྲུབ་ཕྱག་བཞི་པའི་སྒྲུབ་ཐབས་ཀྱི་ཡིག་སྙིང་། དེའི་རྟེན་བཅའ་བ་སོགས་ཀྱི་ཞལ་ཤེས་དམ་པ་ཀུན་དགའ་གྲགས་ཀྱིས་མཛད་པ། དེ་ཉིད་བསྟོད་ཅིང་གསོལ་བ་བཏབ་པ་འཕགས་པ་རིན་པོ་ཆེས་མཛད་པ། ཚོགས་བདག་ཡང་གསང་དྲག་པོ་བཙན་ཐབས་སུ་སྒྲུབ་པ་ཕྱག་གཉིས་པའི་སྒྲུབ་ཐབས། སྦྱིན་སྲེག སྤོགས་ཆོག་དང་བཅས་པ་རྗེ་ས་སྐྱ་པས་མཛད་པ། ཚོགས་བདག་གླང་པོའི་གཟུགས་སྒྲུབ་ཀྱི་སྒོ་ནས་ནོར་སྦྱིན་པའི་ཞལ་གདམས། ཐབ་འཁོར། མཛོད་འཁོར། དགེ་འདུན་འདུ་བའི་འཁོར་ལོ་སོགས་ཀྱི་གནད་ཡིག་དང་བཅས་པ་བཞུགས་སོ།། ༈ །ན་མཿཀཱ་མ་རཱ་ཛ་ཌ་ཀི་ནི་བྷྱཻཿ ས་གསུམ་སྣོད་བཅུད་འཁོར་ལོ་མ་ལུས་པ། །ཁྱོད་ཞབས་དྲན་པས་འདོད་དགུར་དབང་བྱེད་པོ། །ཡིད་འོང་ལི་ཁྲིའི་གཞོན་ནུ་དགའ་མར་བཅས། །སྙིང་གའི་སྐྱེད་ཚལ་ལྗོངས་སུ་བདེ་བར་རོལ། །གསང་བའི་སྙིང་པོ་ཨཱ་ལི་ཀཱ་ལིའི་བཅུད། །གསང་སྔགས་འཛིན་པ་གཞན་ལ་མ་གྲགས་པ། །གསང་ཆེན་ཆོས་ཀྱི་བདག་པོ་ས་སྐྱ་པའི། །གསང་བའི་གདམས་པ་ཟབ་མོ་འདི་ལྟར་སྣང་། ༈ །གསུམ་པ་དབང་སྡུད་འདོད་པའི་རྒྱལ་པོའི་ཆོས་སྐོར་གྱི་ཡི་གེ་ལ། ཐུན་མོང་དང་ཐུན་མོང་མ་ཡིན་པ་གཉིས་ལས། དང་པོ་ལ། བླ་མ་བརྒྱུད་པའི་ལོ་རྒྱུས་མདོར་བསྡུས་པ། དབང་སྡུད་ལས་ཀྱི་འཁོར་ལོ། ཡང་སྡུད་ཐུགས་ཀྱི་འཁོར་ལོ་བྱུང་ཚུལ་སོགས་ལོ་རྒྱུས་ཅུང་ཟད་རྒྱས་པར་ཕྱེ་བ་བླ་མ་ཆོས་ཀྱི་རྗེའི་གསུང་། དབང་སྡུད་ཀག་ཆོལ་མའི་ལུང་གི་རྗེས་གནང་གི་ཆོ་ག་དཔལ་ལྡན་ས་སྐྱ་པཎྜི་ཏས་མཛད་པ། བྱིན་རླབས་ཀྱི་ལུང་བླ་མའི་ཞལ་ཤེས་ས་སྐྱ་པཎྜི་ཏའི་མན་ངག ནམ་མཁའ་མཛོད་ཀྱི་རྗེས་གནང་བླ་མ་ས་སྐྱ་པའི་གདམས་པ། གྲོ་གེ་མའི་རྗེས་གནང་བླ་མའི་ཕྱག་བཞེས་སྔགས་འཆང་རྒྱལ་པོ་དཔལ་གྱིས་མཛད་པ། སྔགས་ཀྱི་རྒྱལ་པོ་དམ་ཚིག་གི་དངོས་གྲུབ་མཆོག་སྒྲུབ་པའི་ཐབས་ཞེས་བྱ་བ་འདོད་རྒྱལ་གྱི་སྒྲུབ་ཐབས་སློབ་དཔོན་རིན་ཆེན་རྡོ་རྗེས་མཛད་པ། རྒྱ་གར་གྱི་མཁན་པོ་དེ་བཞིན་གཤེགས་པ་སྲུང་བའི་དཔལ་གྱི་ཞལ་སྔ་ནས་དང་། བོད་ཀྱི་ལོ་ཙཱ་བ་བ་རིན་ཆེན་གྲགས་ཀྱིས་བསྒྱུར་བ། གསལ་བྱེད་ཉི་མའི་འཁོར་ལོས་སྣོད་བཅུད་དབང་དུ་བྱ་བ་པཎྜི་ཏ་རྡོ་རྗེ་གདན་པས་མཛད་པ། རྒྱ་གར་གྱི་པཎྜི་ཏ་ཐ་བཱི་རིའི་ཞལ་སྔ་ནས་དང་། བ་རི་ལོ་ཙཱ་བས་བསྒྱུར་བ། དཔལ་མཁའ་འགྲོ་མའི་སྒྲུབ་ཐབས་དབང་སྡུད་ལས་ཀྱི་འཁོར་ལོའི་མན་ངག་བ་རི་ལོ་ཙཱ་བས་བསྒྱུར་བ། ཁམས་གསུམ་དབང་དུ་སྡུད་པའི་མན་ངག་ཁྱད་པར་ཅན་བླ་མ་རྡོ་རྗེ་གདན་པས་མཛད་པ། ཕྲིན་ལས་བཞིའི་སྒྲུབ་ཐབས་ཀྱི་དོན་ཡང་དག་པར་བསྡུ་བ་རྒྱ་སྒོམ་ཚུལ་ཁྲིམས་གྲགས་ཀྱིས་མཛད་པ། སློབ་དཔོན་རིན་ཆེན་རྡོ་རྗེའི་སྒྲུབ་ཐབས་གསལ་བར་བྱེད་པའི་འགྲེལ་པ་རིན་པོ་ཆེའི་མྱུ་གུ་རྗེ་ས་སྐྱ་པ་ཆེན་པོས་མཛད་པ། ཕྲིན་ལས་བཞི་དབྱེ་བའི་མན་ངག ལས་བཞི་འཁོར་ལོའི་རབ་གནས། སྤྱིའི་མན་ངག་མདོར་བསྟན་ཞེས་བྱ་བ་དབང་གི་འཕྲིན་ལས་ཀྱི་ལག་ལེན་མན་ངག་མངོན་རྟོགས་དམར་ཁྲིད་དུ་བཀོད་པ་རྒྱ་སྒོམ་ཚུལ་ཁྲིམས་གྲགས་ཀྱིས་མཛད་པ། དབང་སྡུད་ཀག་ཆོལ་གྱི་སྒྲུབ་ཐབས་རྗེ་ས་པཎ་གྱིས་མཛད་པ། བསྙེན་སྒྲུབ་ལས་གསུམ་གྱི་ཡི་གེ་ས་སྐྱ་པའི་ཞལ་གདམས་ཐུན་མོང་མ་ཡིན་པ། བཟླས་པའི་ཞལ་གདམས་བླ་མ་ས་སྐྱ་པའི་གསུང་། དབང་གི་གཏོར་མའི་མན་ངག་ས་སྐྱ་པཎྜི་ཏའི་ཕྱག་བཞེས། དབང་གི་འཁོར་ལོའི་རབ་གནས་བ་རི་ལོ་ཙཱ་བའི་གདམས་པ། མཆོད་པ་འབུལ་བའི་མན་ངག བསྟོད་པ་ས་པཎ་གྱིས་མཛད་པ། ཏིང་ངེ་འཛིན་གྱི་རིམ་པ་དང་། འཁོར་ལོའི་ནང་ཚན་བསྟན་པ་བ་རི་བའི་གདམས་ངག སྒོམ་པའི་དུས་ཀྱི་ཏིང་ངེ་འཛིན་གྱི་ཞལ་གདམས་བླ་མ་ས་སྐྱ་པའི་གདམས་ངག་ཤིན་ཏུ་ཟབ་པ། སྔགས་ཀྱི་ཡི་གེའི་འབྱིན་འཇུག་དང་བཟླས་ཐབས་ཞལ་ཤེས། གནད་ཀྱི་སྒྲུབ་ཐབས་སྙིང་འདྲ་བ། སྔགས་དང་འཁོར་ལོའི་གནད་ལུང་འབོགས་པ་རཱ་ཛ་ལ་སོགས་པ་དབང་དུ་བྱེད་པའི་ཡིག་ཆུང་། མན་ངག་གི་བསྡུས་དོན་མཆན་དང་བཅས་པ། ཀ་ཁ་འཁོར་ལོ་བརྩེགས་རིན་ཆེན་ཕྲེང་བ་ཞེས་བྱ་བ་ལས་ཕྲན་ཚེགས་བསྟན་པའི་བསྐོར། དབང་གི་སྦྱིན་སྲེག་བླ་མ་ས་སྐྱ་པ་ཆེན་པོའི་ཕྱག་བཞེས་སྐུ་གསུང་ཐུགས་ཀྱི་རབ་གནས་ཀྱི་ཞལ་གདམས་ཟིན་བྲིས། འཁོར་ལོའི་རབ་གནས་བྱ་ཐབས་བ་རི་ལོ་ཙཱ་བའི་གདམས་ངག་བསྙེན་སྒྲུབ་ལས་གསུམ་གྱི་ཡི་གེ་བསྡུས་པ། ཌཱ་ཀི་མའི་འགྲོ་བ་དབང་སྡུད་ཀྱི་གདམས་པ་ཞེས་བྱ་བ་དབང་དྲག་གི་མན་ངག འཁོར་ལོས་བསྒྲུབ་བྱ་དགུག་པ་སོགས་བ་རི་ལོ་ཙཱ་བའི་གདམས་པ། བླ་མ་ས་སྐྱ་པའི་ཞལ་གདམས། གཏོར་མའི་ཞལ་གདམས་རྗེ་ས་སྐྱ་པའི་ཕྱག་བཞེས། གནོད་སྦྱིན་རིན་ཆེན་སྒྲུབ་པའམ་ཨུ་པ་དེ་ཤ འཁོར་ལོའི་མན་ངག་གསུམ་ཚད་མ། འཁོར་བྲི་ལྟབ་སྦ་བའི་མན་ངག དབང་གི་ཙཀྲའི་ཞལ་གདམས་ནམ་མཁའ་མཛོད་ཀྱི་གདམས་པ། བསྙེན་སྒྲུབ་ལས་གསུམ་གྱི་གནད་བོད་དུ་འགྱུར་བའི་གདམས་ངག་ལ་ཟབ་པ། ཞལ་གདམས་ལ་ཟིན་བྲིས། ཌཱ་ཀི་མའི་གདམས་པ། ཌཱ་ཀི་མའི་སྲོག་སྙིང་ཁོང་ནས་བྱུང་བ་བ་རི་ལོ་ཙཱ་བའི་གདམས་པ་ཆིག་བརྒྱུད། ཌཱ་ཀི་མ་སྒྲུབ་པའི་ལག་ལེན། རྟགས་ཀྱི་ཡི་གེ་བ་རི་ལོ་ཙཱ་བ་བོད་དུ་བྱོན་ཁར་བླ་མ་རྡོ་རྗེ་གདན་པས་གནང་བ། གཞན་དབང་དུ་བྱེད་པའི་གདམས་པ་རིན་པོ་ཆེ་པའི་ཞལ་གདམས་མཐར་ཐུག ཚེ་སྲིང་བའི་ཐབས། དེའི་ཞལ་ཤེས། རྒྱས་པའི་གཏོར་མའི་ཕྱག་བཞེས་ས་པཎ་གྱིས་མཛད་པ། དྲག་པོའི་འཕྲིན་ལས་སྒྲུབ་པའི་མན་ངག ལུང་འབོགས་པའི་ཡི་གེ ཉིན་སྲུང་མཚན་སྲུང་གི་མན་ངག དེའི་ཡི་གེ་མཆན་བུ་དང་བཅས་པ་རྣམས་བཞུགས་སོ། །སྐབས་འདིར། བདག་ཆེན་རྡོ་རྗེ་འཆང་ཆེན་པོའི་གསུང་ལས། གྲུབ་པའི་དབང་ཕྱུག་ས་སྐྱ་པའི། །དབང་སྡུད་མན་ངག་ཁྱད་པར་ཅན། །སྙན་བརྒྱུད་ཞལ་གདམས་མ་གཏོགས་པ། །ཐུན་མོང་ཆོས་སྐོར་ཚང་བར་བཞུགས། །སྣོད་ལྡན་སློབ་མ་འགའ་ཙམ་ལས། །གཞན་ལ་རྒྱ་ཆེན་སྤེལ་མི་བྱ། །རྡོ་རྗེ་ལྟ་བུར་རྟོགས་དཀའ་ཞིང་། །རྟོགས་ན་ཡིད་བཞིན་ནོར་འདྲའི་ཆོས། །དེས་ན་འདི་ལྟའི་ཟབ་དོན་ལ། །མཁས་པས་གཅེས་སྤྲས་བྱ་བར་རིགས། །ཞེས་འབྱུང་བའང་སྙིང་གི་དཀྱིལ་དུ་བཅང་ངོ་། །གཉིས་པ་ཐུན་མོང་མ་ཡིན་པའི་ཡི་གེའི་སྐོར་ལ། ཁམས་གསུམ་འགྲོ་བ་དབང་བྱེད་ཀག་ཆོལ་མའི་བླ་མ་བརྒྱུད་པའི་ལོ་རྒྱུས་མཁས་པ་ཡོན་ཏན་ཁྲིས་མཛད་པ། དབང་སྡུད་ཀག་ཆོལ་མའི་ཨཱ་ལི་ཀཱ་ལིའི་སྔགས་རིང་བྲི་བཟླས་ཀྱི་མན་ངག་ས་སྐྱ་པཎྜི་ཏས་དག་ཅིང་གསལ་བར་མཛད་པ། ཀག་ཆོལ་ཆེན་མོ་རྩ་བའི་ཐོ་ཡིག་བརྗེད་བྱང་རྗེ་ས་ཆེན་གྱིས་མཛད་པ། དེའི་འགྲེལ་ཊཱིཀ་སྦས་པ། དམིགས་བྱེད་གསེར་གྱི་ཐུར་མ་རྗེ་ས་ཆེན་གྱིས་མཛད་པ། འཁོར་ལོའི་རབ་གནས་བྱ་བའི་མན་ངག་ཞལ་གདམས་དང་བཅས་པ་ས་སྐྱ་པཎྜི་ཏས་རྒྱས་པར་བཀོད་པ། བདེ་བ་རྒྱས་བྱེད་མའི་སྐུ་ལ་བརྟེན་པའི་དབང་གི་ནང་སྒྲུབ་ཟབ་མོ་རྗེ་ས་པཎ་གྱིས་མཛད་པ། གསང་སྒྲུབ་ཐ་ཆེན་ཙཀྲའི་ཡི་གེ་དང་། གནད་འབེབས་ཉི་ཟླའི་འཁོར་ལོའི་གདམས་པ་རྗེ་བཙུན་རིན་པོ་ཆེས་མཛད་པ། མཁའ་འགྲོ་མའི་སྤོགས་ཆོག་གིས་གནད་ལ་དབབ་པའི་གདམས་པ་དང་། སྦྱིན་སྲེག་གི་ཡི་གེ་རྒྱས་པ་རྗེ་ས་པཎ་གྱིས་མཛད་པ། ཡུལ་བདག་དབང་དུ་བྱ་བ་བ་རི་བའི་རྗེ་ས་སྐྱ་པའི་གསུང་། བཟླས་པའི་སྔགས་ཀྱི་འབྱིན་འཇུག གསལ་བྱེད་ཉི་མའི་འཁོར་ལོའི་བསྡུས་དོན། མ་གྲུབ་སྤོགས་པའི་ཆོ་ག འཁོར་ལོ་ལྟེབ་ཚིགས་ཀྱི་ཞལ་གདམས། མ་གྲུབ་གནད་འབེབས་ཀྱི་འཁོར་ལོའི་ཡི་གེ ཕོ་མོ་གནད་ཀྱི་འཁོར་ལོ། གནད་འབེབས་ཉི་ཟླའི་གདམས་པ། ཕོ་མོའི་གནད་ཀྱི་འཁོར་ལོའི་ཞལ་གདམས་རྣམས་རྗེ་ས་སྐྱ་པ་ཆེན་པོའི་ཞལ་གྱི་གདམས་པ། ཐ་ཆེན་འཁོར་ལོའི་ཡི་གེ་གསང་བའི་སྒྲུབ་ཐབས། དེའི་ཞལ་གདམས། བླ་མ་ས་སྐྱ་པའི་གདམས་ངག་ནོར་བུ་རིན་པོ་ཆེ་ཕག་མོ་གྲུབ་པ་ལ་གནང་བ། ཐ་ཆེན་འཁོར་ལོའི་ཡི་གེ་དབང་སྡུད་དམ་པ། མཁའ་འགྲོ་མའི་རྫས་སྒྲུབ་གཤིན་བདེ་བའི་རྡོ་རྗེས་བླ་མ་ས་སྐྱ་པ་ཆེན་པོ་ལ་ཞུས་པ། དེའི་གསལ་བྱེད་ཞང་བཙུན་སག་ཐང་བའི་ཞལ་གདམས། དབང་གི་རླུང་འཁོར་ཟབ་མོ། རླུང་ལྷ་ལས་མ་བཞུགས་པ་སོགས་གབ་པའི་མན་ངག་ས་སྐྱ་པའི་ཞལ་གདམས། ཨཱ་ལིའི་གནད་ཀྱི་མན་ངག་ཡིད་བཞིན་ནོར་བུ། དེའི་ཞལ་ཤེས། ཨཱ་ལིའི་སྦྱིན་སྲེག རྗེ་ས་ཆེན་དང་འགྲོ་མགོན་ཕག་མོ་གྲུབ་པ་གཉིས་ཀྱི་ཞུ་བ་ཞུ་ལན་ཨཱ་ལི་ཀཱ་ལི་ལས་སྣ་ཚོགས་ལ་འཇུག་པ་ཞེས་བྱ་བའི་གདམས་པ། འདོད་རྒྱལ་ཡབ་ཡུམ་སྦགས་ཏེ་སྒྲུབ་པའི་མན་ངག་ལག་ལེན་དུ་དྲིལ་བའི་ནག་པོ་འགྲོ་ཤེས་སྔགས་འཆང་རྒྱལ་པོ་དཔལ་གྱིས་མཛད་པ། དེའི་ཞལ་ཤེས་ས་སྐྱ་པའི་གདམས་པ་ཁྱད་པར་ཅན་འཛམ་གླིང་གསེར་གྱིས་བཀང་བ་ལས་ཆེས་ཆེར་དགའ་བ་དེ་ཉིད་ཀྱིས་མཛད་པ་ཐུན་མོང་མ་ཡིན་པའི་རྗེས་གནང་གི་ཟུར་འདེབས་འཇམ་དབྱངས་མགོན་པོས་མཛད་པ། དབང་སྡུད་ལས་ཀྱི་འཁོར་ལོའི་འགྲེལ་པ། ཁྱད་པར་ཅན་གྱི་སྒྲུབ་ཐབས་ནོར་བུ་གསལ་འབར་སྙིང་གི་ཐིག་ལེའི་དྭངས་མ་རྣམས་བཞུགས་སོ། །སྐབས་འདིར་ཡང་། བདག་ཆེན་རྡོ་རྗེ་འཆང་ཆེན་པོ་ཉིད་ཀྱིས། སྙིང་དང་འདྲ་བའི་གདམས་པ་འདི། །སྣོད་ལྡན་སློབ་མ་གཅིག་ལ་ནི། །བསྟན་པར་བྱ་ཡི་གཞན་དུ་མིན། །གསང་སྟེ་ཉམས་སུ་བླང་བར་རིགས། །རྒྱ་རྒྱ་རྒྱ་ཟབ་གསང་ྀཨཚ། ཞེས་གསུངས་པའང་ལན་གཅིག་མ་ཡིན་པར་དྲན་པར་རིགས་སོ། །ད་ནི་ཙཀྲའི་དཔེ་ཆུང་རྣམས་ཐོར་བཀོད་ན། རྗེ་བཙུན་རིག་བྱེད་མའི་སྐོར་ལ་བསྒྲུབ་པའི་མཎྜལ། བསྒྲུབ་རྫས་དང་བཅས་པའི་དཔེ་བྲིས། རང་ཉིད་ནུས་ལྡན་དུ་བྱ་བའི་འཁོར་ལོ། ལིང་གའི་སྙིང་གར་འཇུག་པའི་འཁོར་ལོ། སྦྱིན་སྲེག་གི་ཐབས་ཁུངས་ཀྱི་དཔེ་བྲིས་སོ། །ཚོགས་ཀྱི་བདག་པོའི་སྐོར་ལ། བསྒྲུབ་པའི་མཎྜལ་དང་བཤམས་ཀྱི་དཔེ་བྲིས། གསང་རྟེན་གྱི་དཔེ་བྲིས། བསེ་གདོང་ཅན་མནན་པའི་དཔེ་བྲིས། ག་བརྒྱད་འཁོར་ལོ། དེ་དང་ཁ་སྦྱོར་གྱི་འཁོར་ལོ་རྩིབས་བཅུ་གཉིས་པ། གསང་བ་སྙིང་གི་འཁོར་ལོས་ལས་བཞི་སྒྲུབ་པའི་གནམ་ས་བར་གསུམ་གྱི་འཁོར་བཅུ་གཉིས། ལས་བཞི་ཐུན་མོང་དུ་སྒྲུབ་པའི་འཁོར་ལོ་གཅིག ཐབ་གཏེར་གྱི་སྒོ་ནས་དངོས་གྲུབ་མྱུར་དུ་བླང་བའི་འཁོར་ལོ། ཚོགས་བདག་དང་ཙརྩི་ཀ་ཞལ་སྦྱོར་གྱི་ཐབ་དང་མཛོད་ཀྱི་འཁོར་ལོ། དངོས་གྲུབ་བླང་བ་ཞལ་བུའི་འཁོར་ལོ། དབང་རྒྱས་ཀྱི་སྦྱིན་སྲེག་གི་ཐབ་ཁུང་གི་དཔེ་བྲིས་རྣམས་སོ། །འདོད་པའི་རྒྱལ་པོའི་སྐོར་ལ། བསྒྲུབ་པ་དང་རབ་གནས་ཀྱི་མཎྜལ། ཞི་རྒྱས་དབང་དྲག་གི་ཕྱི་སྒྲུབ་ཀྱི་འཁོར་ལོ་བཞི། ཡང་དྲག་པོའི་འཁོར་ལོ་ཅུང་མི་འདྲ་བ་གཉིས། འདོད་རྒྱལ་ཆེན་མོའི་སྒོ་ནས་ལས་བཞི་སྒྲུབ་པའི་འཁོར་ལོ་ཁ་སྦྱོར་བཞི། ཕོ་མོ་གནད་ཀྱི་འཁོར་ལོ་ལ། ཕག་གྲུ་པའི་བཞེད་པ་སོགས་མི་འདྲ་བ་བཞི། གནད་འབེབས་ཉི་ཟླའི་འཁོར་ལོ་མི་འདྲ་བ་གསུམ། ཕོ་མོ་མེ་ལོང་གི་འཁོར་ལོ་གཉིས། དབང་སྡུད་ལས་ཀྱི་འཁོར་ལོ། དབང་གི་རླུང་འཁོར་ཟབ་མོ་རྣམས་སོ། །སྨྲས་པ། འདི་དག་ཉམ་ངའི་ཕྲེང་དུ་ནོར་བུ་དང་། །དབུགས་བྲལ་ལྟོ་བར་གསེར་གྱི་སྦྲང་བུ་བཞིན། །ཙིཏྟ་བསེ་ཡི་གའུ་དམར་པོའི་ནང་། །གསང་ཆེན་རྒྱ་ཡིས་ཐོབ་ཅིག་ས་མ་ཡ། །གངས་ཅན་འདི་ན་དཔལ་ལྡན་ས་སྐྱ་པའི། །གསེར་ཆོས་ཟབ་མོ་དམར་པོ་བསྐོར་གསུམ་ཞེས། །མིང་ཙམ་སྐྱེ་བོ་ཀུན་ལ་རླུང་ལྟར་གྲགས། །ཇི་བཞིན་ཤེས་པའི་སྔགས་འཆང་ཉིན་སྐར་ཙམ། །ཤེས་རློམ་ཕལ་ཆེར་འབབ་ཆུའི་རྫིང་བུ་བཞིན། །ཐུན་མོང་ལུང་དག་རྗེས་གནང་ཙམ་གྱིས་ཁེངས། །སྤྲིན་ཆེན་ཆུ་ཡིས་རྒྱ་མཚོ་ཇི་བཞིན་དུ། །ཡོངས་རྫོགས་གདམས་པའི་བཅུད་ལྡན་ཁོ་བོ་ཙམ། །དེ་སླད་སྙིང་གི་ཆུ་གཏེར་དྭངས་པའི་ཀློང་། །རྗེ་བཙུན་བླ་མའི་བཀའ་དྲིན་དྲན་པ་ཡི། །དད་དང་གུས་པའི་རླབས་ཕྲེང་སྟོང་གཡོ་ཞིང་། །འཆི་མེད་ཆུ་ཟེགས་ཕྱོགས་བརྒྱར་སྤྲོ་བར་གྱུར། །དེ་ལྟ་མོད་ཀྱི་པདྨོའི་སྐྱེད་ཚལ་གྱི། །འཆི་མེད་གཞོན་ནུའི་ཀུན་སྤྱོད་བསྒྲགས་གྱུར་ཀྱང་། །བཤང་གཅིས་འཚོ་བའི་རྡོ་རྗེའི་སྣ་ལྡན་གྱི། །སྙིང་ལ་འབབ་པའི་གོ་སྐབས་ག་ལ་ཡོད། །དངོས་གྲུབ་ཡིད་བཞིན་རྒྱ་མཚོ་འདི་མཐོང་ཚེ། །གཟུར་གནས་པདྨོའི་ཚལ་དུ་གནས་བཅས་པའི། །སྐལ་བཟང་སྤྱོད་ལྡན་ངང་པའི་དེད་དཔོན་དག །དད་པའི་སྙིང་ལ་མི་གཡོའི་གདེང་ཡང་ཅི། །དེ་སྐད་ཀུན་སྤངས་ཆོས་རྗེའི་བཀའ་དྲིན་ལས། །སྙན་བརྒྱུད་བདུད་རྩིས་སྙིང་གི་བུམ་བཟང་མཆོག །ལེགས་པར་གང་བའི་སྔགས་འཆང་བློ་གསལ་གྱིས། །དགེ་འཕེལ་རི་བོའི་སྤོ་ལ་གནས་ཚེ་སྦྱར། །དེ་ལས་ཐོབ་པའི་རབ་དཀར་དགེ་བ་དེས། །མ་རུངས་གདུག་པའི་སེམས་འཆང་ཇི་སྙེད་སོགས། །ཁམས་གསུམ་སྣོད་བཅུད་འདོད་དགུ་དབང་བྱས་ཏེ། །ཡང་དག་རྒྱལ་བའི་ལམ་དུ་འཇུག་པར་ཤོག །ཅེས་དཔལ་ལྡན་ས་སྐྱ་པའི་ཁྱད་པར་གྱི་གསེར་ཆོས་དམར་པོ་སྐོར་གསུམ་ཞེས་གྲགས་པའི་ཆོས་སྐོར་གྱི་དཀར་ཆག་དབང་སྡུད་པདྨ་ར་གའི་ཟ་མ་ཏོག་གི་ཁ་འབྱེད་གནད་ཀྱི་ལྡེ་མིག་ཞེས་བྱ་བ་འདི་ནི། རྗེ་བཙུན་རྡོ་རྗེ་འཆང་ཆེན་པོ་ཀུན་སྤངས་ཆོས་རྗེའི་ཞབས་རྡུལ་གཙུག་གིས་མཆོད་པའི་ཤཱཀྱའི་དགེ་སློང་རིགས་སྔགས་འཆང་བ་བློ་གསལ་རྒྱ་མཚོས་ལྷ་རྒོད་གངས་ཀྱི